கேள்வி: பலவின்பால் பற்றி தகவல் சொல்.
பதில்: தமிழ் இலக்கணம் பெயர்ச்சொற்களை உயர்திணை, அஃறிணை எனப் பகுத்துக்கொண்டுள்ளது. எண்ணிக்கையைப் பொருத்து அஃறிணையை ஒன்றன்பால், பலவின்பால் என இரண்டாகக் கொள்கிறது. * அவை, இவை, உவை, - சுட்டுப்பெயர் தொல்காப்பியம் பெயரியல் 13 * யாவை - வினாப்பெயர் தொல்காப்பியம் பெயரியல் 13 * வந்தன, வாரா, வருவ என்பன போல் அ, ஆ, வ என முடியும் வினைச்சொற்கள் பலவின்பாலை உணர்த்தும். தொல்காப்பியம் வினையியல் 19 ** மான்கள், கற்கள் எனக் 'கள்' சேர்த்து எழுதப்படுவதை நன்னூல் குறிப்பிடுகிறது. ** 'மான் மேய்ந்தன' என எழுதி வினைமுடிவால் பலவின்பாலை உணர்த்துவது மிகப்பழந் தமிழ்நடை. *அகர முதல எழுத்து எல்லாம் - என்று தொடங்கும் திருக்குறளில் 'எழுத்து' என்னும் ஒருமை உணர்த்தும் சொல் 'எழுத்துகள் எல்லாம்' என்னும் பன்மைப் பொருளை உணர்த்தி 'முதல' என்னும் பன்மை முடிபு கொண்டுள்ளது. 'பகவன் முதற்று' என்னும் உயர்திணைத் தொடரில் ஒருமை ஒருமை-முடிபு கொண்டுள்ளது. *வாய்ச் சொற்கள் என்ன பயனும் இல (திருக்குறள் 1100) பன்மை *படிறு இல ஆம செம்பொருள் கண்டார் வாய்ச்சொல் (திருக்குறள் 91) - இதில் 'வாய்ச்சொல்' என்பது ஒருமை. 'இல' என்பது பன்மை. அத்தகைய பெயர்களைப் பால்பகா அஃறிணைப் பெயர்கள் என்பர். மேலும் மகிழ்ச்சி, உயர்வு, சிறப்பு, கோபம், இழிவு ஆகியவற்றைக் காட்டும் பொருட்டு எழுவாய்க்கும் பயனிலைக்கும் இடையே பால் மாறுவதைப் பால்வழுவமைதி கூறி ஏற்பர்.